Argentina futbol uyushmasi prezidenti Luis Segura terma jamoa hujumchisi Lionel Messini tanqid qilishni to‘xtatishga chaqirdi. Eslatib o‘tamiz, Xerardo Martino boshqaruvidagi Argentina terma jamoasi Kopa Amerika musobaqasi finalida Chiliga yutqazib qo‘yganidan so‘ng, muxlislar bu omadsizlikda Messini ayblashni boshlashgan, Messi terma jamoadagi faoliyatida tanaffus qilmoqchi ekani haqidagi xabarlar ham paydo bo‘lgandi. "Men bunday muxlislarni tushunmayman. Ular Messiga nisbatan dahshatli darajada adolatsizlik bilan muomala qilishmoqda. Messini Maradona bilan tenglashtirgan muxlislar endi uni keskin tanqid qilishmoqda. Lekin, ishontirib aytamanki, terma jamoa futbolchilari bu mag‘lubiyatdan keyin muxlislardan ko‘proq darajada kuyinishdi", deydi Segura.